«Լուսավոր Հայաստան» նախաձեռնության մեկ այլ անդամ էլ` Հայկ Կոնջորյանը նշեց, որ Հայասանում պետք է շատ արագ տեղի ունենա քաղաքական սերնդափոխություն: Նրա խոսքով` քաղաքական վերնախավի միջին տարիքը բարձր է 55-ից, իսկ երիտասարդները մեծապես ընդգրկված չեն երկրի կառավարման գործում: «Երիտասարդները չպետք է մի քանի պատգամավորի տեսքով ներկայացված լինեն Ազգային ժողովում: Երիտասարդությունը, նոր գաղափարների, նոր արժեքների կրողը լինելով, պետք է քաղաքական սերնդափոխության կենսաբանական փաստը վերածի բովանդակային փոփոխության»,-ասաց Հայկ Կոնջորյանը` հավելելով, որ երիտասարդությունը Հայաստանի ներկան է, ոչ թե ապագան: